  Виталий Пронин Кылем арняе Ижысь 97 номеро школаысь 8-тӥ-10-тӥ классъёсын дышетскись кадетъёс сьӧд берет нуллыны дась луэмзэс возьматӥзы.Таӵе эскерон арлы быдэ ортчытэ Кыл кутытонъя федерал службаын ужась, «Кречет» отрядлэн кивалтӥсез Павел Волков. Бронежилетъёсын, автоматъёсын пиналъёс «Черёмушки» нылпи лагерёзь бызизы 10 иськем. Татын соосты возьмало вал ини куакъёсы ватӥськем «тушмонъёс». Но кадетъёс ӧз курдалэ. Урокъёсын ортчемзэс тодазы вайизы - пичи группаослы люкиськизы, «тушмонъёсты» котыртӥзы но ӝегатӥзы. Нош азьпалан выль шуг-секыт - лымы вылтӥ нюжтӥськоно, ӝужыт борддоре ӝутӥськоно, тыл пыртӥ потоно, гозы вылтӥ ортчоно, пуртэн адямиез ӝегатоно но трос мукет.П. Волков верамъя, таӵе шуг-секытъёсты вормыса, пиналъёс кыдало, улонын котькыӵе учыръёсты вормыны дась луо. Шурдыт учыре асьсэдыз гинэ уз, мукетъёссэ но утьыны быгатозы. Ангелина Снигирёва  